text: Søger farvet skuespiller til Festen
  11 januar 2011 kl. 16.14
  Dronning Dorothea Teatret mangler desperat en farvet amatørskuespiller til opsætningen af den kendte dogme-historie Festen, som har premiere om en måned.
  Amatørteatret i Kolding sætter Thomas Vinterbergs Festen op, men mangler en mørklødet skuespiller til at klare rollen som Gbatokaj, datterens afrikanske kæreste.
  
  Etniske problemstillinger
  Og det haster. Forestillingen har premiere 16. februar, og hidtil er alle forsøg på at finde den rette skuespiller været forgæves. 
  Rollen er fyldig og særdeles vedkommende. En rolle, hvor fordomme brydes i et kraftigt spændingsfelt - og publikum bliver engageret i etniske problemstillinger, skriver Dronning Dorothea Teatret i deres efterlysning.
  Der søges en afroamerikansk eller latinamerikansk mand, ca. 180 cm og fornuftigt bygger. Han skal være 25-40 år og tale ubesværet engelsk.
  